PRIMĂRIA MUNICIPIULUI SATU MARE

DIRECŢIA ECONOMICĂ
NR. 48.047/19.08.2026 
În temeiul prevederilor art. 136, alin. (8), lit. b) din O.U.G. nr. 57/2019 privind Codul administrativ, cu modificările și completările ulterioare, directorul executiv al Direcției Economice formulează următorul:
RAPORT DE SPECIALITATE

la proiectul de hotarâre privind aprobarea rectificării Bugetului local de Venituri si Cheltuieli al municipiului Satu Mare pe anul 2026
Constatând necesitatea aprobării rectificării Bugetului local de Venituri şi Cheltuieli al municipiului Satu Mare pe anul 2026, 

Având în vedere prevederile Legii nr. 24/2000 privind normele de tehnică legislativă pentru elaborarea actelor normative, republicată, cu modificările şi completările ulterioare,

În conformitate cu prevederile Legii nr. 43/27.03.2026 a bugetului de stat pe anul 2026,

Conform prevederilor Legii nr. 153/28.06.2017, Lege-cadru privind salarizarea personalului plătit din fonduri publice, cu modificările şi completările ulterioare,

Luând în considerare Contractul de finanţare încheiat între Ministerul Dezvoltării Regionale și Administraţiei Publice şi Municipiul Satu Mare în cadrul Programului Național PNDL II, pentru finanțarea Podului peste râul Someș, Contractele de finanţare în cadrul Programului Operațional Regional 2021-2027, încheiate între Ministerul Dezvoltării Regionale și Administraţiei Publice şi Municipiul Satu Mare, Contractele de finanţare nerambursabilă încheiate între Administrația Fondului pentru Mediu şi Municipiul Satu Mare, Contractele de finanțare încheiate în cadrul Programului Național pentru Redresare și Reziliență precum și Contractele de finanțare încheiate în cadrul Programului Național de investiții Anghel Saligny,

Ținând cont de Actele adiționale la contractul de finanțare încheiat între Municipiul Satu Mare și Ministerul Dezvoltării, Lucrărilor publice și Administrației, pentru finanțarea Podului peste râul Someș – Amplasament strada Ștrandului,

Având la bază prevederile art. 217 din O.U.G. nr. 57/2019 privind Codul administrativ, cu modificările şi completările ulterioare,

În conformitate cu prevederile art. IV, alin. 4, lit. b, din Ordonanţa de urgenţă nr. 26 din 6 iunie 2012, privind unele măsuri de reducere a cheltuielilor publice şi întărirea disciplinei financiare şi de modificare şi completare a unor acte normative, cu modificările şi completările ulterioare,

În baza Legii nr. 273/2006 privind finanţele publice locale, cu modificările şi completările ulterioare,

Având în vedere prevederile Legii nr. 292/2011, actualizată, a asistenţei sociale, cu modificările şi completările ulterioare,

Luând în considerare prevederile Hotărârii Guvernului nr. 382 privind repartizarea pe unități/subdiviziuni administrativ-teritoriale și pe unități de învățământ a sumei prevăzute în Legea bugetului de stat pe anul 2026 nr. 43/2026 pentru finanțarea Programului național „Masă sănătoasă”,

Având la bază prevederile H.G. nr. 451/12.06.2026 privind repartizarea sumelor corespunzătoare cotei prevăzute la art. 7 alin. (1) lit. e) din Legea bugetului de stat pe anul 2026 nr. 43/2026, pentru finanţarea instituţiilor publice de spectacole din subordinea autorităţilor administraţiei publice locale ale unităţilor administrativ-teritoriale din judeţe, respectiv teatre, opere şi filarmonici,

Analizând solicitările depuse şi ţinând cont de veniturile care se preconizează a se încasa de către municipiul Satu Mare în anul 2026,

În baza art. 129, al. 2, lit. „b”, alin. 4, lit. „a” din O.U.G nr. 57/2019 privind Codul administrativ, cu modificările şi completările ulterioare,

În temeiul art. 139, alin. 3 lit. „a”, respectiv art. 196, alin. 1, lit. a din O.U.G nr. 57/2019 privind Codul administrativ, cu modificările şi completările ulterioare,
Propunem ca Bugetul local de venituri şi cheltuieli al municipiului Satu Mare pe anul 2026,  la Secţiunea de funcţionare, să fie aprobat la nivelul sumei de 352.705.737 lei.
În ceea ce privește Secțiunea de funcționare a bugetului local de venituri și cheltuieli al municipiului Satu Mare, la partea de venituri se propun următoarele influențe: 

· Majorarea cu suma de 23.268 lei la poziția „Impozit și taxă pe teren persoane fizice”, cu suma de 25.000 lei la poziția ”Impozitul și taxa pe teren extravilan”, cu suma de 900.000 lei la ”Impozitul și taxa pe clădiri persoane fizice”, cu suma de 900.000 lei la ”Taxe judiciare de timbru”, cu 2.056 lei la poziția ”Redevențe miniere”, cu 27.000 lei la  ”Alte venituri din prestări servicii” și cu suma de 27.000 lei la ”Taxe și tarife pentru eliberare licențe”, urmare a depășirii plafonului aprobat în buget,

· Alocarea sumei de 1.000 lei la poziția ”Venituri din despăgubiri”, urmare a încasării de sume la această poziție,
· Majorarea cu suma de 76.100 lei a vărsământului din Secțiunea de funcționare în Secțiunea de dezvoltare a bugetului local în vederea acoperirii unor cheltuieli de capital.
În ceea ce priveşte Secţiunea de funcţionare a Bugetului local la partea de cheltuieli, repartizarea sumelor propuse se prezintă în felul următor:

Cap. 54 ALTE SERVICII PUBLICE GENERALE 
Propunerea la acest capitol este de diminuare cu suma de 20.000 lei la titlul Cheltuieli cu bunuri și servicii, sumă rămasă disponibilă până la sfârșitul anului.
Cap. 65 ÎNVĂŢĂMÂNT

Propunerea la acest capitol este de diminuare cu suma de 76.100 lei la titlul Cheltuieli cu bunuri și servicii, sumă ce urmează a fi transferată în secțiunea de dezvoltare a bugetului  local în vederea acoperirii unor cheltuieli de capital. Modificarea a fost solicitată de către Colegiul Național Doamna Stanca prin adresa nr. 2.425/23.07.2026, înregistrată la Primăria municipiului Satu Mare cu nr. 44.085/24.07.2026.

Cap. 66 SĂNĂTATE

Propunerea pentru acest capitol este de majorare cu suma de 35.000 lei la titlul Cheltuieli cu bunuri și servicii. Suma este alocată în vederea acoperirii unor cheltuieli privind servicii de întreținere și funcționare pentru cabinetele școlare din unitățile de învățământ din municipiul Satu Mare. Suma a fost solicitată prin adresa nr. 13.839/18.08.2026 transmisă de D.A.S. Satu Mare. 

Cap. 67 CULTURĂ, RECREERE ŞI RELIGIE

Propunerea pentru acest capitol este de majorare cu suma de 1.500.000 lei la titlul Cheltuieli cu bunuri și servicii. Suma este alocată Clubului Sportiv Municipal Olimpia Satu Mare. Bugetul rectificat se ridică la suma de 10.500.000 lei și va fi repartizat după cum urmează:

•
1.000.000 lei reprezintă cheltuieli de personal,

•
9.500.000 lei pentru asigurarea cheltuielilor cu bunuri şi servicii. Menționăm faptul că în urma acestei majorări bugetul clubului este la nivelul bugetului alocat în anul 2025, precum și că pentru anul în curs Clubul sportiv Olimpia Satu Mare a solicitat suma de 14.400.000, sumă aprobată de către Comitetul director în ședința din 27.01.2026.
Cap. 68 ASIGURĂRI ŞI  ASISTENŢĂ SOCIALĂ

Propunerea la acest capitol este de diminuare cu suma de 1.482 lei la titlul Restituiri de fonduri din anii precedenți, ca urmare a încasării de sume. Planul rezultat este la nivelul încasărilor realizate până în prezent.
Totodată este necesară reașezarea sumei de 17.000 lei de la titlul transferuri- sume destinate fondului de handicap la titlul cheltuieli cu bunuri și servicii. Modificarea are la bază adresa nr. 13.838/18.08.2026 transmisă de D.A.S. Satu Mare.
Cap. 70 LOCUINŢE, SERVICII ŞI DEZVOLTARE PUBLICĂ
Propunerea la acest capitol este de majorare cu suma de 691.806 lei rezultată din:

· Majorarea cu suma de 692.594 lei la titlul Cheltuieli cu bunuri și servicii, Subcapitol Iluminat,

· diminuare cu suma de 788 lei la titlul Restituiri de fonduri din anii precedenți, ca urmare a încasării de sume. Planul rezultat este la nivelul încasărilor realizate până în prezent.

Cap. 84 TRANSPORTURI

Propunerea la acest capitol este de diminuare cu suma de 300.000 lei la titlul Rambursări împrumuturi. Menționăm faptul că suma nu mai este necesară în cursul acestui an.

Având la bază cele prezentate mai sus înaintăm Consiliului local al municipiului Satu Mare, Proiectul de hotărâre privind aprobarea rectificării Bugetului local de Venituri si Cheltuieli al municipiului Satu Mare pe anul 2026, cu propunere de aprobare.

